Direcția Biodiversitate

Nr. înreg. DB/182109/05.01.2022

**Aprob,**

**Director Adjunct**

**Roxana IONESCU**

**REFERAT DE APROBARE**

Ministerul Mediului, Apelor și Pădurilor are în derulare proiectul “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE” MySMIS 119428*.

În vederea implementării proiectului a fost încheiat contractul de *Servicii consultanță monitorizare a speciilor de păsări cf. art 12 din Directiva Păsări, nr. 5129/25.11.2019.*

Lista Roșie furnizează o vedere de ansamblu asupra riscului de dispariție pentru fiecare specie de păsări din România. Necesitatea acestui demers se datorează faptului că în prezent, România nu are o Listă Roșie Națională a speciilor de păsări, alcătuită după criteriile IUCN. Prin aplicarea criteriilor IUCN se determină riscul de dispariție al speciei la nivel regional sau național în funcție de mărimea populației, dinamica populațională, disponibilitatea habitatelor de cuibărit și/sau de hrănire. .

În scopul elaborării Listei Roșii a speciilor de păsări din România pe baza mărimii populației și disponibilității habitatelor se vor aplica criteriile IUCN, iar în final pentru fiecare specie se va calcula riscul de dispariție. După elaborarea Listei Roșii se va realiza o analiză specifică a oportunității implementării pe plan național a unor strategii de conservare distincte, în scopul asigurării pe termen lung a menținerii speciilor pentru care România acordă o importanță mare în conservarea acestora.

Având în vedere cele semnalate anterior, propunem spre aprobare prezentul proiect de **Ordin** **privind aprobarea Listei Roșii Naționale a speciilor de păsări din România, folosind criteriile IUCN,** **în cadrul Proiectului “*****Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE*” finanțat prin Programul Operațional Infrastructura Mare 2014-2020.**

Avizat manager proiect

Antonia OPRIȘAN

SMIS 119428